Twee stappers verdwaal in KZN-natuurreservaat | Maroela Media
Die NSRI Port Edward het dié grafika verskaf om te wys reddingsbeamptes Saterdag deur die nag op die roete geposisioneer was
“Die NSRI Port Edward-reddingspan het Saterdag net ná 20:10 by die Suid-Afrikaanse Polisiediens se soek- en reddingspan aangesluit,” het John Nicholas, Port Edward NSRI-stasiebevelvoerder, gesê. Plaaslike boere, GB Med Security en die Ezemvelo KwaZulu-Natal-natuurpark se natuurbewaarders het ook aan die soektog deelgeneem.
Die twee vermiste persone, ŉ dokter van Amanzimtoti en ŉ pastoor van Durban, was op een van die “Long Walk”-roetes en moes al omstreeks 16:00 teruggekeer het. “Toe hulle egter nie opdaag nie, het hul gesinslede hulp ontbied,” het Nicholas verduidelik.
Die soektog het deurnag voortgeduur, maar daar was geen teken van die twee mans nie. Die polisie se honde-eenheid het Sondagoggend by die soektog aangesluit.
“Daar kon Sondagoggend kontak gemaak word met die twee stappers en ons het bevestig hulle is veilig, maar hulle het op die Nkonka-roete in digte mis en reën verdwaal.”
Dalk is hulle vermoor?
Ons stap gereeld daar. Baie veilig mits die weer saamspeel en jy by die aangewese roete bly. Nkonka moeilik want dit word nie so goed onderhou nie en raak onbegaanbaar plek-plek. Bly hul is veilig.
Se maar net.. · 2 jaar gelede
Ai tog.Hoe lees party mense die artikels?